ZMICO ตั้งบริษัทย่อย “เอสอี ดิจิทัล” ลุยธุรกิจสินทรัพย์ดิจิทัล
ZMICO ตั้งบริษัทย่อย "เอสอี ดิจิทัล" ลุยธุรกิจสินทรัพย์ดิจิทัล
12 ต.ค. 2561

บริษัทหลักทรัพย์ซีมิโก้ จำกัด (มหาชน) หรือ ZMICO แจ้งว่าจัดตั้งบริษัทย่อย ภายใต้ชื่อบริษัท เอสอี ดิจิทัล จำกัด  เพื่อประกอบธุรกิจสินทรัพย์ดิจิทัล ภายหลังจากได้รับอนุญาตจากหน่วยงานทางการแล้ว โดยได้จดทะเบียนจัดตั้งเมื่อวันที่ 12 ต.ค.61 มีทุนจดทะเบียน 25 ล้านบาท เป็นทุนชำระแล้ว 6.25 ล้านบาท โดยใช้เงินทุนหมุนเวียนจากการดำเนินงานของบริษัทในการดำเนินการ
ทั้งนี้ การดำเนินการดังกล่าวเป็นไปตามมติที่ประชุมคณะกรรมการบริษัท ครั้งที่ 6/2561 เมื่อวันที่ 24 ส.ค.61 ที่อนุมัติในหลักการให้บริษัทจัดตั้งบริษัทใหม่เพื่อประกอบธุรกิจสินทรัพย์ดิจิทัล